Dominique Botha wen Eugène Maraisprys vir Valsrivier, Marlene van Niekerk ontvang Hertzogprys vir Kaar | Sunday Times Books LIVE
by helenep on Mar 28th, 2014 Tweet
Die gesogte Hertzogprys, ‘n jaarlikse toekenning deur die Suid-Afrikaanse Akademie vir Wetenskap en Kuns aan ’n Afrikaanse literêre werk van hoogstaande gehalte, gaan vanjaar aan Marlene van Niekerk vir haar uitstaande digbundel Kaar wat in November verlede jaar by Human & Rousseau verskyn het. Van Niekerk se eerste bundel in dertig jaar dek ‘n verskeidenheid temas, van liefde tot sosiale vraagstukke, en getuig van sensitiewe deernis met die betrokke onderwerpe.
Die Akademie het ook aangekondig dat die Eugène Maraisprys vir eerste of vroeë letterkundige werk aan Domenique Botha se debuutroman Valsrivier toegeken word. Botha se roman is gegrond op gegewens uit haar grootwordjare en vervleg feit met fiksie in ‘n poging om haar begaafde broer se dood te verwerk. Die boek is ook in Engels beskikbaar as False River en eindig met ‘n aangrypende roudig deurtrek met emosie.
Jo Prins, Media24 se boekeredakteur, het die nuus op Twitter bekendgemaak:
En vanjaar se Hertzogpryswenner is Marlene van Niekerk vir haar digbundel Kaar! #SAAkadmie @Beeld_Nuus @Die_Burger @volksbladnuus
— Jo Prins (@Jo_Prins) March 28, 2014
Eugène Maraisprys gaan aan Dominique Botha vir haar roman, Valsrivier. #SAAkademie @Die_Burger @Beeld_Nuus @volksbladnuus
Baie geluk aan beide hierdie skrywers!
Volg Jo Prins (@Jo_Prins) op Twitter vir nog twiets
Foto’s te danke aan Random House Struik en Versindaba
Tags: Afrikaans, Awards, Books LIVE, Digkuns, Dominique Botha, Eugene Marais Prize, Eugene Marais Prize 2014, Eugène Maraisprys, Fiction, gedig, Gedigte, Human & Rousseau, Kaar, Marlene van Niekerk, News, Poetry, South Africa, Umuzi, Valsrivier
« Programme for the Dancing in Other Words International Poetry Festival (9 – 10 May)
Naòmi Morgan resenseer Verwoerdburg deur Johann Rossouw »